Document ID: 31988L0126

*****
ΟΔΗΓΙΑ ΤΗΣ ΕΠΙΤΡΟΠΗΣ
της 22ας Δεκεμβρίου 1987
για τροποποίηση της οδηγίας 87/94/ΕΟΚ όσον αφορά την προσέγγιση των νομοθεσιών των κρατών μελών σχετικά με τις διαδικασίες για των έλεγχο των χαρακτηριστικών, των ορίων και της εκρηκτικότητας των απλών λιπασμάτων με βάση το νιτρικό αμμώνιο και με μεγάλη περιεκτικότητα σε άζωτο
(88/126/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 80/876/ΕΟΚ του Συμβουλίου της 15ης Ιουλίου 1980 περί προσεγγίσεως των νομοθεσιών των κρατών μελών σχετικά με τα απλά λιπάσματα με βάση το νιτρικό αμμώνιο και με μεγάλη περιεκτικότητα σε άζωτο (1), και ιδίως το άρθρο 8,
την οδηγία 76/116/ΕΟΚ του Συμβουλίου της 18ης Δεκεμβρίου 1975 περί προσεγγίσεως των νομοθεσιών των κρατών μελών περί λιπασμάτων (2), και ιδίως το άρθρο 9 παράγραφος 2,
Εκτιμώντας:
ότι, λόγω της έκτασης και του πολύπλοκου, από τεχνική άποψη, χαρακτήρα της οδηγίας 87/94/ΕΟΚ της Επιτροπής (3), δεδομένου ότι πολλές μέθοδοι δοκιμών και ανάλυσης ανήκουν σε διαφορετικές τεχνικές ειδικότητες, καθώς και του αριθμού των γλωσσών στις οποίες πρέπει να συμφωνεί το κείμενο, διαπιστώθηκε, μετά την έγκριση της οδηγίας από την Επιτροπή, ότι είναι απαραίτητο να γίνει γλωσσική αναθεώρηση και ορισμένες τεχνικές διορθώσεις στην εν λόγω οδηγία (4)·
ότι, επειδή η γλωσσική αναθεώρηση και οι τεχνικές διορθώσεις απαιτούν τη παράταση της προθεσμίας που έχει παραχωρηθεί στα κράτη μέλη για να συμμορφωθούν προς την εν λόγω οδηγία, κρίθηκε αναγκαία η μετάθεση της σχετικής ημερομηνίας·
ότι οι τροποποιήσεις που προβλέπονται στην παρούσα οδηγία είναι σύμφωνες με τη γνώμη της Επιτροπής για την προσαρμογή στην Τεχνική Πρόοδο των Οδηγιών που αποβλέπουν στην εξάλειψη των τεχνικών εμποδίων στις συναλλαγές στον τομέα των λιπασμάτων,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Στο άρθρο 2 παράγραφος 1 της οδηγίας 87/94/ΕΟΚ, η ημερομηνία « 31 Δεκεμβρίου 1987» αντικαθίσταται από την ημερομηνία «30 Νοεμβρίου 1988».
Άρθρο 2
1. Τα κράτη μέλη λαμβάνουν τα αναγκαία μέτρα για να συμμορφωθούν προς την παρούσα οδηγία, το αργότερο μέχρι τις 30 Νοεμβρίου 1988. Ενημερώνουν αμέσως την Επιτροπή σχετικά.
2. Τα κράτη μέλη ανακοινώνουν στην Επιτροπή το κείμενο των διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.
Άρθρο 3
Η παρούσα οδηγία απευθύνεται στα κράτη μέλη.
Βρυξέλλες, 22 Δεκεμβρίου 1987.

Labels: 1
16
7
6
15